Na podlagi 58. člena Zakona o javnih uslužbencih (Uradni list RS, št. 63/07–UPB3, 65/08, 69/08-ZTFI-A, 69/08-Zzavar-E in 40/12-ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb),

**Upravna enota Velenje**, Rudarska 6a, 3320 Velenje,

objavlja javni natečaj za zasedbo prostega uradniškega delovnega mesta za nedoločen čas, s **polovičnim delovnim** **časom**, 4 ure dnevno, 20 ur tedensko, za popolnitev do polnega delovnega časa,

**SVETOVALEC (dm 145)** v Referatu za prometnaOddelku za upravne notranje zadeve.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* imeti morajo končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja);

 - najmanj 7 mesecev delovnih izkušenj,

 - strokovni izpit iz upravnega postopka,

 - obvezno usposabljanje za imenovanje v naziv,

 - znanje uradnega jezika;

 - državljanstvo Republike Slovenije;

- ne smejo biti pravnomočno obsojeni zaradi naklepnega kaznivega dejanja, ki se preganja po

 uradni dolžnosti in ne smejo biti obsojeni na nepogojno kazen zapora v trajanju več kot šest

 mesecev;

* zoper njih ne sme biti vložena pravnomočna obtožnica zaradi naklepnega kaznivega dejanja,

 ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Delovne naloge:

- vodenje zahtevnih upravnih postopkov na prvi stopnji

- izdajanje odločb na predpisanih obrazcih

- izdajanje potrdil iz zahtevnih evidenc oz. o dejstvih, o katerih organ ne vodi evidence

- opravljanje drugih upravnih nalog podobne zahtevnosti

- zbiranje, urejanje in priprava podatkov za oblikovanje zahtevnejših gradiv

Delo se opravlja pretežno s strankami za okencem.

Osnovni plačni razred delovnega mesta Svetovalec je 31 (1.492 eur bruto).

Prijava mora vsebovati:

1. izjavo o izpolnjevanju pogoja zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,

2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (čas opravljanja dela in stopnja zahtevnosti delovnega mesta),

3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni

 dolžnosti in da ni bil obsojen na nepogojno kazen zapora v trajanju več kot šest mesecev,

- zoper njega ni vložena pravnomočna obtožnica zaradi naklepnega kaznivega dejanja, ki se

 preganja po uradni dolžnosti,

4. izjavo, da za namen tega natečajnega postopka dovoljuje Upravni enoti Velenje pridobitev podatkov iz 1. in 3. točke iz uradne evidence.

Zaželeno je, da prijava vsebuje tudi kratek življenjepis ter da kandidat poleg formalne izobrazbe navede tudi druga znanja in veščine, ki jih je pridobil. Prijavni obrazec je obvezna sestavina prijavne vloge posameznega kandidata.

Pri izbranem kandidatu se bo preverjalo, ali ima opravljeno usposabljanje za imenovanje v naziv, v nasprotnem primeru bo kandidat moral najpozneje v enem letu od sklenitve pogodbe o zaposlitvi opraviti usposabljanje, na katero ga bo napotil predstojnik, v skladu s prvim odstavkom 89. člena Zakona o javnih uslužbencih. V primeru, da izbrani kandidat nima opravljenega strokovnega izpita iz upravnega postopka, ga mora opraviti najpozneje v treh mesecih od sklenitve delovnega razmerja.

Izbrani kandidat bo delo na navedenem delovnem mestu Svetovalec opravljal v nazivu Svetovalec III, z možnostjo napredovanja v naziv Svetovalec II in Svetovalec I.

Z izbranim kandidatom bo sklenjena pogodba o zaposlitvi za nedoločen čas, s polovičnim delovnim časom, 4 ure dnevno, 20 ur tedensko, za popolnitev do polnega delovnega časa. Delo bo opravljal v eni izmeni, v uradnih prostorih Upravne enote Velenje.

V izbirni postopek se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10), ne uvrstijo kandidati, ki ne izpolnjujejo natečajnih pogojev.

Kandidati vložijo prijave v pisni obliki na priloženem obrazcu, **z označbo**: »za javni natečaj za prosto delovno mesto Svetovalec, številka: 110-15/2023 « **na naslov**: Upravna enota Velenje, Rudarska 6a, 3320 Velenje, in sicer v roku 8 dni od dneva objave na državnem portalu GOV.SI. Za pisno obliko prijave se šteje tudi elektronska oblika, poslana na elektronski naslov: *ue.velenje@gov.si,* pri čemer veljavnost prijave ni pogojena z elektronskim podpisom. Prijavni obrazec je obvezna sestavina prijavne vloge posameznega kandidata.

Obvestilo o končanem izbirnem postopku bo objavljeno na osrednjem spletnem mestu državne uprave www.gov.si. Kandidati bodo o izbiri pisno obveščeni najkasneje v roku 15 dni po izbiri. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Informacije o izvedbi javnega natečaja daje Tanja Kos, vodja oddelka, tel. št. 03 8995-702.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Številka: 110-15/2023

Datum: 5. 5. 2023

Mag. Franja Tevž

 načelnica

Priloga:

- Obrazec